पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। भाजपा के पूर्व राष्ट्रीय सचिव एवं प्रदेश के सह प्रभारी किरीट सौमेया ने कहा कि प्रदेश में पुलिस, राजनीतिज्ञ और होटल व्यवसायियों का गठबंधन बना हुआ है। इसमें गहलोत, पालीवाल और शर्मा परिवार की मुख्य भूमिका है। सौमेया ने आरोप लगाया कि राज्य सरकार ने प्रदेश एक आईजी अनिल पालीवाल की पत्नी सारिका पालीवाल की सहभागिता वाले वर्धा एंटरप्राइजेज के उदयपुर लेक होटल को नियमों के खिलाफ जाकर निर्माण करने की अनुमति दे दी। सौमेया ने एक बार फिर आरोप लगाया कि इस प्रकरण में मुख्यमंत्री परिवार की पार्टनरशिप और आईजी के ऊंचे रसूखातों के चलते ही मार्च 2009 में इस पांच सितारा होटल को बनाने की विशेष अनुमति दे दी। जबकि वहां उदयपुर के उस झील- तालाब वाले क्षेत्र में किसी भी प्रकार के निर्माण की वर्ष2007 से ही हाईकोर्ट ने आदेश जारी कर रोक लगा रखी है।
भाजपा के प्रदेश कार्यालय में मंगलवार को पत्रकार वार्ता में डा$ किरीट सौमेया ने इस संबंध में दस्तावेज पेश किए। जिसमें बताया कि इस महा परिवार ने मॉरीशस की कंपनी के जरिए निवेश किए गए काले धन से ही तीन होटलों का निर्माण गहलोत महा परिवार की कृपा से हुआ है। सौमेया ने पैरा माउंट होटल (ट्राईटोन होटल) जयपुर, उदयपुर लेक होटल, उदयपुर (वर्धा एंटरप्राइजेज) और ली-मैरीडेन होटल, जयपुर (मयंक एंटरप्राइजेज) को लेकर गहलोत, पालीवाल और शर्मा परिवार पर मिलीभगत के आरोप लगाए है। उन्होंने कहा कि मुंबई में रहने वाले शिवशंकर शर्मा, उनकी बेटी सारिका अनिल पालीवाल और वैभव गहलोत के साझेदार और शिवशंकर के बेटे रतन कांत शर्मा के पास कुछ वर्ष तक 25 - 30 करोड़ की भी संपति नहीं थी। वहीं अब इनके पास तीन फाइव स्टार होटल हो गए है। सौमेया ने कहा कि दस्तावेजों में आईजी की पत्नी सारिका अनिल पालीवाल ने मलाड मुंबई का पता दे रखा है, जबकि वो हकीकत में पति के साथ जयपुर में ही रहती है।
सौमेया ने गिनाए दो कारण :
शर्मा परिवार ने अपारदर्शी तरीके से 300 करोड़ से ज्यादा का बैंक ऋण प्राप्त किया। डा$ किरीट सौमेया का आरोप है कि यह सब 2 करणो से हुआ वैभव गहलोत की शर्मा समूह के साथ व्यवसायिक साझेदारी। और दूसरा आईपीएस अनिल पालीवाल की पत्नी सारिका की इन सभी होटल व्यवसायों में व्यवसायिक साझेदारी होना। सौमेया के मुताबिक वैभव गहलोत शर्मा - पालीवाल परिवार के व्यवसायिक साझेदार है और संयुक्त रूप से आर्थिक लाभार्थी है।
भाजपा के मुताबिक घोटाले के तथ्य :
- उदयसागर झील होटल - उदयपुर घोटाला
- वर्धा एंटरप्राइजेज का गठन छह जनवरी $2007 को हुआ।
- गठन के समय उनकी कुल पूंजी 17 लाख रुपए थी।
- उदयसागर झील (उदयपुर) के आस-पास 8$15 हैक्टेयर बहुमूल्य जमीन प्राप्त की। इसमें
निदेशक/अंशधारक 1. शिवशंकर शर्मा 2. मयंक शिवशंकर शर्मा 3. सारिका पालीवाल पत्नी आईजी अनिल पालीवाल 4$.रतन कांत शर्मा (जो कि वैभव गहलोत के साझेदार है।)।
- झील भूमि पर ही होटल निर्माण की अनुमति।
अवैध पक्की सड़क का निर्माण कर झील को 2 हिस्सों में बांटा गया।
- सरकार ने दुगना एफएआर और प्रतिबंधित क्षेत्र में निर्माण की अनुमति दी। जिस पर हाईकोर्ट ने वर्धा एंटरप्राइजेज के खिलाफ टिप्पणी की और सरकार का ध्येय अनुचित बताया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva bho_Deva bho_Deva awa_Deva hin_Deva awa_Deva mai_Deva hin_Deva awa_Deva hin_Deva zho_Hant eng_Latn